… ikke kun i forhold til selve butikken men også i forhold til hvem der leverer eventuelle varer/pakker.

(Denne anmeldelse er repostet - havde oprindeligt blot linket til mit blog indlæg med samme indhold men det var TrustPilot ikke glade for)

Jeg har i mange år haft et anstrengt forhold til PostDK. Jeg synes de nyder for godt af at de ikke har nogen egentlig konkurrence og derfor behandler deres kunder lidt som de vil… Men lad nu det ligge, for i dag har jeg oplevet næsten endnu værre service (på grænsen til komisk) fra et af de mange andre pakke-firmaer - i dette tilfælde DHL.

Sagen i korte punkter:
- Jeg bestiller før jul en julegave på nettet (da der var udsolgt i butikkerne)

- Pakken sendes fra Holland med DHL

- Pakken kommer fra Holland, over KBH til Århus og til sidst Billund (den skal til Fredericia)

- Jeg får en sms om at det nok er en god ide at omadressere pakken til f.eks. min arbejdsadresse.

- Da jeg ved DHL ikke leverer til min pakkeboks ved PostDK, vælger jeg at omadressere (via DHLs hjemmeside) til mine svigerforældres adresse (adresse 1), da jeg opholder mig der.

- Jeg tænker alt er godt… og modtager nu en sms hvor jeg kan give fuldmagt til at pakken må stilles (f.eks bag huset) hvis der ikke er nogen hjemme. Dette tænker jeg er en godt ide.

- Igen tænker jeg alt er godt… men men men…

Der går lidt tid - det bliver jul - stadig ingen pakke - det er ok, jeg havde ikke forventet den inden jul, og så i dag (den 2. januar 2014) får jeg en ny sms, der fortæller mig at pakken er leveret.

Dette slår mig som underligt, da jeg har været på adressen hele dagen og der er ikke kommet nogen pakke, så jeg ringer til DHL og fører denne samtale (Jeg er J og DHL manden er D):

J. Hej, jeg mangler min pakke, men i siger den er leveret?

D. Aha... må jeg får dit pakkenummer?

J. Selvfølgelig... 10xxxxxx

D. Jamen, den er da leveret på adresse 2

J. Den adresse kender jeg ikke?

D. Jeg ringer lige til chaufføren

J. Rigtig god ide!

D. Chaufføren siger han har leveret den på den adresse, han har fået af systemet, men jeg kan godt se det er den forkerte adresse. Vi sender en ud og henter pakken og så får du den nok imorgen.

J. SUK Javel ja...

Nysgerrig som jeg er, slår jeg lige adresse 2 op på Krak.dk og kan se at der bor minsandten en der hedder Jesper Flindt Rasmussen (det er IKKE mig - jeg hedder kun Jesper Flindt)

Jeg vælger at ringe til vedkommende og spørge om han har modtaget min pakke… Det forløber sådan her (Jeg er stadig J og den anden Jesper er J2)

J. Hej, du har vist modtaget min pakke?

J2. Det ved jeg ikke - jeg er ikke hjemme

Vi snakker lidt om pakken og nu bliver det sjovt.

J2. Der var godt nok en GLS eller DHL mand, der ringede i sidste uge fordi han ikke kunne finde Indre Ringvej 125

Dette er sjovt fordi min pakkeboks adresse er Indre Ringvej 25 og IKKE 125

J. Javel ja, men det er nu min pakke og den er skudt ret meget ved siden af.

J2. Jeg tjekker lige når jeg kommer hjem og så ringer jeg til dig

J. Tusind tak

Så pt. stopper historien her, men det jeg synes er mærkeligt, er at DHL-budet vælger at slå Jesper Flindt op på Krak/DeGuleSider og ringe til det eneste resultat man får - altså Jesper Flindt Rasmussen, da jeg, mit telefonnummer og adresse ikke er registreret ved Krak og DeGuleSider.

Dels fordi mit mobilnummer både står på pakken, men også på forsendelsesnummeret i DHLs system og dels fordi at folk kan jo (som jeg) vælge ikke at være registreret ved Krak.

Så nu venter jeg så på at enten Jesper Flindt Rasmussen kontakter mig ang. min pakke eller DHL kontakter mig og kommer med den. Men worst case, så kunne Jesper Flindt Rasmussen have valgt at sige han ikke kender noget til nogen pakke og så ellers bare lade mig sejle i egen sø.

Jeg vil dog tilføje, at den service jeg fik da jeg ringede til DHL, var rigtig god. Medarbejderen jeg snakkede med var professionel, fornuftig og forstående.

Jeg er dog en smule rystet over, hvor sløset nogle af deres bude behandler andre folks ting.

*UPDATE* 
Den "anden" Jesper Flindt ringede mig op, da han kom hjem og han havde modtaget pakken. Han var endda så venlig at komme forbi med den, da han alligevel skulle den vej.